Han bosatte seg deretter i Böhmen. Til å begynne med arbeidet han der som ingeniør og ledet byggingen av Böhmens første jernbane, men viet seg snart utelukkende til geologisk og paleontologisk forskning, hovedsakelig av Böhmens silurdannelser. Etter å ha offentliggjort flere mindre arbeider over Böhmens armfotinger og graptolitter med mere begynte han utgivelsen av sitt hovedarbeide, (1852-87). Verket, hvis utgivelse ble fortsatt etter hans død av Böhmisches Landesmuseum i Praha, omfatter åtte bind, delvis dobbeltbind, i alt 26 bind i stor kvart. Av særskilt stor verdi er den del som behandler trilobittene.